
Ministru kabineta rīkojums Nr. 215
Rīgā 2026. gada 17. aprīlī (prot. Nr. 20 40. §)
Par akciju sabiedrības "LAU Infra Grupa" akciju sākotnējā publiskā piedāvājuma (IPO) īstenošanu
Pamatojoties uz Publiskas personas kapitāla daļu un kapitālsabiedrību pārvaldības likuma 138. pantu un 145.1 pantu:
· 1. Satiksmes ministrijai kā valsts kapitāla daļu turētājai nodrošināt, ka akciju sabiedrība "LAU Infra Grupa" veic akciju sākotnējā publiskā piedāvājuma (IPO) īstenošanu un publiski piedāvā līdz 24,99 % akciju, izmantojot kombinētu piedāvājuma struktūru, kas ietver gan valstij piederošo akciju atsavināšanu, gan sabiedrības pamatkapitāla palielināšanu un jaunās emisijas akciju piedāvāšanu, saglabājot valsts līdzdalību vismaz 75,01 % apmērā.
· 2. Satiksmes ministrijai pēc akciju sākotnējā publiskā piedāvājuma (IPO) īstenošanas nodrošināt, ka akciju sabiedrība "LAU Infra Grupa" saņem atskaitījumu no valsts kapitāla daļu atsavināšanā gūtajiem ieņēmumiem ar IPO procesu saistīto izmaksu segšanai. Atskaitījuma apmērs tiek aprēķināts, ievērojot IPO prospektā noteiktos nosacījumus, proporcionāli atsavināto valstij piederošo akciju īpatsvaram no kopējā akciju sākotnējā publiskā piedāvājuma (IPO) ietvaros publiski piedāvāto akciju apjoma, bet nepārsniedzot 300 000 euro. Satiksmes ministrijai pēc sākotnējā publiskā piedāvājuma (IPO) īstenošanas, pamatojoties uz faktiskajiem IPO rezultātiem, pieņemt atsevišķu lēmumu par precīzu atskaitījuma apmēru.

